ΓΡΑΠΤΗ ΕΡΩΤΗΣΗ E-0123/02

υποβολή: Rosa Migulez Ramos (PSE) προς την Επιτροπή

(29 Ιανουαρίου 2002)

Θέμα: Η Επιτροπή και οι διεθνείς συμφωνίες αλιείας

Ο κοινοτικός αλιευτικός τομέας πλήττεται σαφώς από την απώλεια δυνατοτήτων αλιείας στα χωρικά ύδατα τρίτων χωρών, γεγονός που οι πλοιοκτήτες και οι αλιείς αποδίδουν, μαζί με ορισμένες αποτυχίες στις διαπραγματεύσεις σε επίπεδο περιφερειακών οργανώσεων αλιείας, στις ελλείψεις της Επιτροπής και στην εκ μέρους της απουσία ενδιαφέροντος για την συγκεκριμένη δραστηριότητα.

Εξ άλλου, στο Φόρουμ Αλιείας Valentn Paz-Andrade, στις 5 Δεκεμβρίου 2001, έναςπεύθυνος της Γενικής Διεύθυνσης Αλιείας δήλωσε ότι η ιδέα που έχουν σχηματίσει ορισμένοι πλοιοκτήτες για μια εμπορική συμφωνία αλιείας είναι πλέον ξεπερασμένη.

Ποιά είναι η γνώμη της Επιτροπής για τις διεθνείς συμφωνίες αλιείας· Δεν κρίνει έγκυρα τα συμπεράσματα του Συμβουλίου της 30 Οκτωβρίου 1997 που διεξήχθη στο Λουξεμβούργο, σχετικά με την πολιτική των συμφωνιών αλιείας με τρίτες χώρες, τα οποία επιβεβαίωναν την αρχή ότι οι συμφωνίες αυτές είναι εμπορικές· Θα μπορούσε η Επιτροπή να καθησυχάσει τον τομέα, αναλαμβάνοντας τη δέσμευση ότι θα εργασθεί για την ανανέωση των ισχυουσών συμφωνιών και την αναζήτηση νέων δυνατοτήτων αλιείας για τον κοινοτικό στόλο·

Απάντηση του κ. Fischler εξ ονόματος της Επιτροπής

(21 Φεβρουαρίου 2002)

Η Επιτροπή εξέτασε τις εξωτερικές σχέσεις της Κοινότητας στον τομέα της αλιείας. Η εξέταση αυτή παρουσιάζεται στην Πράσινη Βίβλο της για το μέλλον της Κοινής Αλιευτικής Πολιτικής(1). Πολύ σχηματικά και όπως φαίνεται να επιβεβαιώνουν οι πρόσφατες διαπραγματεύσεις, η Επιτροπή διαπιστώνει τα προβλήματα που παρουσιάζει, μετά από 25 έτη, η πρακτική της αγοράς αλιευτικών δικαιωμάτων προκειμένου τα κοινοτικά αλιευτικά σκάφη να συνεχίσουν τις δραστηριότητές τους στα ύδατα τρίτων χωρών.

Ωστόσο, προσπαθώντας ναπερασπίσει τα σχετικά κοινοτικά συμφέροντα, η Επιτροπή προτείνει ως εναλλακτική λύση να κινηθεί η Κοινότητα σε μία πολιτική, θεσμική, νομική, οικονομική και κοινωνική δυναμική, η οποία θα επιτρέψει, εκτός από την επίτευξη μιας βιώσιμης αλιείας στα ύδατα ορισμένων παράκτιων κρατών, την ανάπτυξη, στο πλαίσιο εταιρικής σχέσης με τις αρχές των εν λόγω χωρών, μιας μεσοπρόθεσμης, ή και μακροπρόθεσμης στρατηγικής, με βάση αμοιβαίως ικανοποιητικά συμφέροντα. Χωρίς να αγνοείται η οικονομική διάσταση των μελλοντικών αυτών σχέσεων, ο ρόλος και τα καθήκοντα κάθε ενδιαφερόμενου μέρους θα έπρεπε να λάβουν επίσημη μορφή με τη δημιουργία εταιρικών σχέσεων σε κατάλληλο επίπεδο (εθνικό ή/και περιφερειακό) και να καθορισθούν τα μέσα και οι συνθήκες μέσα στις οποίες η Κοινότητα και οι εταίροι της πρέπει να συνεχίσουν, μεσοπρόθεσμα ή μακροπρόθεσμα, τις σχέσεις τους στον τομέα της αλιείας στο πλαίσιο μιας βιώσιμης προοπτικής.

Τα συμπεράσματα του Συμβουλίου του Οκτωβρίου 1997 αντιπροσωπεύουν πάντοτε το πλαίσιο αναφοράς για την εξωτερική δράση της Κοινότητας στον τομέα της αλιείας. Εάν ωστόσο γίνει αποδεκτή μία αλλαγή προσανατολισμού, η Επιτροπή πιστεύει ότι θα απαιτηθεί αναθεώρηση των συμπερασμάτων αυτών. Το γεγονός αυτό απαιτεί το σύνολο των συμμετεχόντων μερών, τόσο από την πλευρά της Κοινότητας όσο και από πλευράς των εταίρων μας να ενημερωθεί επακριβώς σχετικά με τις πολιτικές προθέσεις της Κοινότητας στο θέμα αυτό.

Ο διεξαγόμενος προβληματισμός δεν θέτειπό αμφισβήτηση τη δράση της Επιτροπής όσον αφορά την αναθεώρησηφιστάμενων ληξιπρόθεσμων συμφωνιών ούτε ακόμη την αναζήτηση νέων αλιευτικών δυνατοτήτων. Εν τούτοις, απέναντι στις αυξανόμενες δυσκολίες που αντιμετωπίζουν οι διαπραγματευτές τον τελευταίο καιρό, φαίνεται όλο και περισσότερο σκόπιμο να αναθεωρηθούν οι φιλοδοξίες, οι πρακτικές και η δράση της Κοινότητας. Η Επιτροπή θα παρουσιάσει στο προσεχές μέλλον μία σειρά πρωτοβουλιών σε απάντηση των νέων προκλήσεων που παρουσιάζει ηπερπόντια αλιεία.

(1) COM(2001)135 τελικό.